**PRVA PRAVA MAMI**

»Toto, mislim, da nisva več v Kansansu.«[[1]](#footnote-1)

**Zvečer, 12. 10.**

Udobno sedim na kavču, in jem čokolado Lindt, ki sem si jo prejšnji teden kupila v Avstriji, kjer smo bili na šolski zaključni ekskurziji. V dlani imam daljinec, s katerim prestavim na kanal POP TV. Novinarka oddajo prične s pomembnimi temami, ki vključujejo ameriškega predsednika, koristnost uporabe umetne inteligence … Mine več kot 50 minut, skoraj se Poročila končajo, ko se novinarka Imenita Plemenita spomni, da je pozabila povedati dih zaskrbljujoče dejstvo: »767 milijonov ljudi (10% svetovnega prebivalstva) danes živi v hudem pomanjkanju (absolutna revščina), z manj kot 1,54 evra na dan (100-gramska čokolada). (V momentu, ko slišim to, takoj odložim čokolado iz roke.) Območji z največjim deležem absolutno revnih ljudi sta Podsaharska Afrika in Južna ter Jugovzhodna Azija, še posebej na podeželju in na območjih dolgotrajnih vojaških spopadov.«

Prva misel, ki mi priteče je: »Kako je novinarka lahko pozabila na življenjsko ogrožene ljudi, in jih omenila na koncu oddaje? Kako se lahko oddaja tako zaključi? A se ne bi morala tako začeti? Vprašanja še kar letijo in brenčijo po moji glavi, priključijo se jim pomisleki o tem, ali sem kršila norme etike, s tem ko sem negativno mislila o tej ge. Plemeniti; vprašam se tudi, ali je ta novinarka res Plemenita – glede na to, da je skoraj pozabila povedati to pomembno novico. Skušam preusmeriti svoje misli, naštejem vse stvari, na črko a, ki jih vidim v svoji sobi, stvari na črko b, ki jih slišim, na c, ki jih okušam … In spat grem z mislijo, kaj se bo zgodilo z ljudmi v takšnem pomanjkanju – tukaj ne mislim samo na hrano, ampak tudi na duševno ozaveščenost. Mami zaželim lahko noč.

*Sprehajam se po cesti, po kateri hodim prvič. Zdi se, kot da še nisem bila tukaj. Sama se sprehajam, in ko mislim sama, mislim samo mojo dušo in telo, niti blaga nimam na sebi, kot da vse drugo ne bi obstajalo v času, v katerem se sprehajam – kot tudi v kraju, v kateremu sem. Sploh ne vem, kam hodim. Počutim se zelo odtujeno, čeprav mi nihče ne povzroča škode. Ko pogledam pred sebe, čeprav me zebe, ter tako sanjam žarek upanja, pred sabo zagledam zelo staro gospo, ki so je same kosti, oblečene v kožo modro-zelene barve, reče mi: »Ni ti treba narediti velikih stvari, da bi te cenili, dragocena si že. In morda se nikamor ne moreš »vklopiti«, ker si bila namenjena izstopati. Prenehaj že enkrat temniti svojo svetlobo, da bo vsem drugim bolj udobno. Nekaterim ljudem je pač bilo namenjeno, da blestijo in ko enkrat opustiš ta strah, da boš »preveč« zasedel »preveč« prostora ... Obljubim ti, Dora. Pardon, Dorisa, življenje se ti bo začelo odpirati. Dobro jutro, Dorisa,«* za tem pa jaz slišim svoj glas in glas svoje mame …

**Zjutraj, 13. 10.**

»Dobro jutro, Dora.«

Bil bo moj tipičen dan – dan z biserom moje občutljivosti in videnja vzorcev, ki jih večina dojema kot samoumevne … Torej jih dojemajo z umom samim, ne pa s čustvi? Ko se zbudim, obiščem spletno stran AZ citati, in jih nekaj preberem. Ta dan je bil drugačen, ker ko sem prebrala citat »**Nekaterim je preveč mar. Mislim, da se to imenuje ljubezen**,« sem modernega satana zaprla; saj je prav ta v meni prižgal ogenj, ki sem ga prvič začutila. Težko najdem besede, s katerimi lahko opišem sestavine in izgled tega ognja. Sprva v tem citatu, kot tudi ognju nisem našla zlate niti – niti, ki jo navadno vidim, kot diamant – redek diamant, a njegov pomen sem razumela – razumela kot bi jih večina razumela, torej kot bi ga razumeli normalni? So to tisti, ki se ravnajo po normah?

Kadar mi je težko opisati svoje melanholično razpoloženje, in/ali najti rešitve, se osredotočim na dejstva – kakšne so moje misli, kakšna so moja vedenja, kakšne barve imajo moja čustva … in na vse zadnje *Kakšne so rešitve?* Včasih se tudi vprašam, ali v profitnih kot tudi dobrodelnih ustanovah uporabljajo tako metodo?

Če bi jo, bi to bila njihova dejstva.

Vsak dan moramo porabiti vodo, da preživimo. Odrasli moški potrebuje približno 3 litre (3,2 litra) na dan, medtem ko odrasla ženska potrebuje približno 2 litra (2,3 litra) na dan. Potreba po vodi je temeljnega pomena za našo sposobnost življenja. Vendar pa imamo velik problem, ki se pospešuje. Tehnološki velikani so znatno povečali svoje potrebe po vodi za hlajenje podatkovnih centrov zaradi naraščajočega povpraševanja po spletnih storitvah in generativnih izdelkih AI. Hlajenje strežnikov AI porabi veliko vode, podatkovni centri pa uporabljajo hladilne stolpe in zračne mehanizme za odvajanje toplote, kar povzroči, da izhlapi do 9 litrov vode na kWh porabljene energije. ZDA se zanašajo na termoelektrarne z veliko vodo za električno energijo, kar posredno povečuje vodni odtis podatkovnih centrov, pri čemer se za proizvodnjo električne energije v povprečju umakne 43,8 l / kWh.[[2]](#footnote-2)

Obstaja celo ura, ki odšteva čas, ki ga se imamo, preden bo prepozno za dosego cilja znižanja globalnega segrevanja pod dve stopinji. Ura temelji na uradnih številkah Združenih narodov in v tem hipu, ko pišem, kaže 18 let, 157 dni, 13 ur, 22 minut in 26 sekund. V tem trenutku, ko pišem, vodilni znanstveniki ocenjujejo, da imamo približno pet odstotkov možnosti, da ta cilj znižanja segrevanja zares dosežemo. *Ko pa jaz pišem pa kaže 3 leta, 357 dni, eno uro, 46 minut in 37 sekund.[[3]](#footnote-3)*

Na podlagi pravkar objavljene študije analitične organizacije Influence Map kar 44 od 50 najbolj vplivnih lobističnih organizacij aktivno nasprotuje učinkoviti podnebni politiki.[[4]](#footnote-4)

Na pobočju Sugar Loafa je pod stopinjami ekstremnega vremena umrlo več kot tisoč Ijudi. Moški iz Regenta je izgubil čisto vse, a ne žaluje niti pred televizijsko kamero.[[5]](#footnote-5)

»Klimatske spremembe so največja grožnja človeštvu,« aprila 2018 izjavi generalni sekretar ZN, António Guterres.[[6]](#footnote-6)

Vedenja, ter sivine čustev, iz katerih nastanejo motnje, kot so (»eko-tesnoba«, kompleksna posttravmatska stresna motnja, distimija …) bi morale biti samoumevne, posledice podnebnih sprememb pa v treh besedah dodobra opiše gospod António.

Številke tekmovalcev po stresnem stadionu naraščajo iz dneva v dan, obiski pri kliničnih psihologih naraščajo, tudi številke tistih, ki imajo fibromialgijo rastejo. Zakaj? Edina utemeljiva razlaga, ki ~~si~~ jo trenutno vizualiziram, je ta, da je nekoč bilo življenje drugačno – takrat smo živeli, in se nismo preživljali. V službo nismo hodili za to, da ne bi bili podhranjeni, da bi imeli streho nad glavo. V najboljšem scenariju niti nismo hodili v službo – nismo služili. Delo v službi, ki ga opravimo s pomočjo tehnoloških sredstev, ter pisanju s tipom, ki mu nekateri pravijo edini pravi prijatelj, so nas ločili od naše resničnosti. Desetletja nazaj je tehnologija bila samo ~~pojem~~ iluzija magije, zdaj pa je ta magija resnična. Ta njen priklic, njena beseda Abracadabra je zdaj, v tem trenutku naša resničnost.

Baje drži trditev, da obstaja le en svet. Bajeslovni pojmi pa mi kažejo pot, da ~~baje~~ obstaja okoli 8 milijard svetov, na katere lahko vplivamo – vsak posameznik na svoj svet. Morda res ne moramo vplivati na vreme, medije, mnenja, ki jih imajo o nas; lahko pa na to gledamo bolj svetlo, in tudi sam cel svet na bo poslal več žarkov. Nekaj minut pred padcom v svoje sanje, v mojo glavo priteče zlati biser jutranjega citata. Iskre tega bisera s kančkom filozofskega kamna so zvenele nekako tako: Ja, razumem – s tem, ko izrečemo lepo besedo, ko nekoga objamemo, ko nekoga pohvalimo, ko poslušamo ljudi, ki na nas dajejo svoje breme, ko vedno naredimo, kar se nam zdi prav (čeprav to prihaja s ceno neprecenljivega in hkrati neprekinjenega zdravljenja), vse to dokazuje, da nam je preveč mar, in tako izkazujemo (pre)veliko količino ljubezni? Ampak ko si pod tako dominantnim stresom, da zaradi tega pričneš jecljati, ker ti je tako mar za oceno pri spraševanju, ali ni potem tudi to oblika ljubezni? -Jaz mislim, da je, vendar izražena na napačen način; namesto da bi bili v takšni meri živčni, bi morali Zemlji vračati dihe, ki nam jih omogočajo njene igralke fotosinteze … In torej, ko nam učitelj v debelejši noti pove, da smo napačno rešili 13A. nalogo, ter mu je s tem mar za našo akademsko pomnjenje. Ali je to tudi izkaz (in morda dokaz) ljubezni? -Da, je. **Z vsakim vdihom si vračajmo delček sebe in z vsakim izdihom svoji skupni mami vračamo tisto, kar nam je podarila – življenje** (ali pa vsaj preživljanje)**.**

Zemlja nam izkazuje ljubezen pravi način – pošlje nam dež, da rastejo rože, s katerimi lahko svojemu dekletu izkažemo ljubezen. In če menijo, da Zemlje v nekaj letih več ne bomo potrebovali matere, da nam bo ustvarila rože, ker jih bodo pričarali 3D tiskalniki ali UI čarovniki, se vprašajmo, kje bomo dobili vodo, ki bo ohlajevala pomnilnike, ki nam tudi omogočajo virtualna dopisovanja s tipi – ja, tudi z generativni predhodno naučenimi transformatorji. Zemlja je mati, ob kateri bi se naj učili izkazovati ljubezen, **ljubezen na prvi pravi način**.

Očitno me tega dne ni prebudila budilka, ampak sanje, čakanje do cilja spoznanja citata in s tem citat sam. (V sanjah sem ugotovila, da je starejša gospa v modro zeleni koži v resnici naša skupna mami, ki jo pozabljamo obje(ma)ti.)

To je sposobnost in svoboda le človeških bitij.

1. [↑](#footnote-ref-1)
2. (Ta opomba velja za zadnja dva stavka podpoglavja, v katerega spada.) Deloitte. »Navigating the Future: Strategies for Building a Resilient Business.« *Forbes*, 1 Jul. 2025, [www.forbes.com/sites/deloitte/2025/07/01/navigating-the-future-strategies-for-building-a-resilient-business/](http://www.forbes.com/sites/deloitte/2025/07/01/navigating-the-future-strategies-for-building-a-resilient-business/)

. Dostopano 1. 09. 2025. [↑](#footnote-ref-2)
3. Climate Clock. <https://climateclock.world/>. Dostopano 30. 7. 2025. [↑](#footnote-ref-3)
4. Thunberg, Greta, et al. Naša hiša je v plamenih. Učila International, 2019, str. 141, prizor »ZELENO ZAVAJANJE«. [↑](#footnote-ref-4)
5. Thunberg, Greta, et al. Naša hiša je v plamenih. Učila International, 2019, str. 112, prizor »NAČELO BLIŽINE«. [↑](#footnote-ref-5)
6. Thunberg, Greta, et al. Naša hiša je v plamenih. Učila International, 2019, str. 167, prizor »ČREDNE ŽIVALI«. [↑](#footnote-ref-6)